Alice Dunbar Nelson (Julai 19, 1875 – Septemba 18, 1935) alikuwa mshairi, mwandishi wa habari na mwanaharakati wa kisiasa wa Marekani. Ni miongoni mwa uzao wa kwanza kwa waliozaliwa huru kusini mwa Marekani baada ya vita vya wenyewe kwa wenyewe nchini Marekani. Mume wake wa kwanza alikuwa mshairi Paul Laurence Dunbar. Baada ya kifo chake, aliolewa na Henry A. Callis na mwishoni kuolewa na Robert J. Nelson, mshairi na mwanaharakati wa haki za kibinadamu. Alipata umaarufu kama mshairi, mwandishi wa hadithi fupi, mwandikaji wa gazeti, mwanaharakati wa haki za wanawake na mhariri wa makusanyo mawili. Alice Ruth Moore alizaliwa New Orleans, Julai 19, 1875, mtoto wa mshonaji wa kimarekani mwenye asili ya kiafrika aliyekuwa mtumwa. Wazazi wake, Patricia Wright na Joseph Moore walikuwa watu wa uchumi wa kati na sehemu ya jamii ya utamaduni wa rangi wa mji. Moore alihitimu mafunzo ya ualimu katika chuo kikuu cha Straight na baadaye kujiunga na chuo kikuu cha Dillard. Mwaka 1892 alifanya kazi ya ualimu katika shule ya msingi ya Marigny inayopatikana New Orleans. Nelson aliishi New Orleans kwa miaka ishirini na moja.